Til Bolius

Projekteret parcelhus: Byggeentreprenøren regner med at isolere huset (vægge og loft) med indblæsning af isoleringsmateriale. Formentlig granuleret Rockwool eller granuleret Glasuld.

Er det teknisk lige så godt som isolering med batts ?

Venlig hilsen Peter


Nyt hus – er bedste isolering batts eller granulat?
Hej Peter

Teknisk set kan granulat i visse henseender faktisk have en bedre isoleringsevne end faste batts.

Det er dog lidt forskelligt fra produkt til produkt. Og man skal regne med ca. den samme isoleringsevne.

Hvor batts så har de praktiske udfordringer med samlingerne af batts’ne, har det indblæste granulat praktiske udfordringer med at det synker en smule sammen.

På loftet er granulat ( i overhøjde) klart at foretrække da det dækker langt bedre omkring spær mv.

Hulmursisolering er lidt mere bøvlet, men rent praktisk hvis der er tale om en efterisolering, frem for nyt hus, så er granulat selvfølgelig den eneste rigtige løsning.

Du kan læse mere om isoleringstypernes isoleringsevne hos VIF: [Produktoversigten](http://www.vif-isolering.dk/upload/produktoversigten.pdf)

Bemærk at løsfyldet står på side 14 og frem.

